**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 27.09.2023, ora 08:00 – 28.09.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 28.09.2023, ora 07:00**

**RÂURI**

**Debitele au fost în scădere** pe râurile din bazinele hidrografice: Vişeu, Iza, Tur, Someş (exceptând cursul inferior), Crasna, Barcău, Crişuri, Mureş (exceptând cursul inferior, aval Săvârşin) şi Jiu, în creştere prin propagare pe cursurile inferioare ale Someşului şi Mureşului şi relativ staționare pe celelalte râuri.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinul Jiului şi pe unii afluenți din bazinul inferior al Oltului și mai mici (sub 30%) pe râurile din bazinele hidrografice: Rm. Sărat, Bârlad, Tazlău, Jijia și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în scădere** pe răurile din bazinele: Vişeu, Iza, Tur, Someş, Crasna, Barcău, Crişuri, Mureş (exceptând cursul inferior, aval Radna) şi Jiu, în creştere prin propagare pe cursul inferior al Mureşului şi relativ staționare pe celelalte râuri.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 27 – 28.09.2023 a fost în creştere, având valoarea de 2600 m3/s**, sub media multianuală a lunii septembrie (3800 m3/s).

În aval de Porţile de Fier debitele au fost în creștere pe sectorul Gruia – Tr. Măgurele, staționare la Zimnicea și în ușoară scădere pe sectorul Giurgiu – Tulcea.

**Debitul la intrarea în țară (secțiunea Baziaș) va fi în creștere (2700 m3/s).**

În aval de Porțile de Fier debitele vor fi în ușoară creștere pe sectorul Gruia – Calafat și relativ staționare pe sectorul Bechet – Tulcea.

**2.** **Situaţia meteorologică în intervalul 27.09.2023, ora 09:00 –28.09.2023, ora 06:00**

**ÎN ŢARĂ**

Vremea a fost frumoasă și în continuare mult mai caldă decât în mod obișnuit pentru ultima decadă a lunii septembrie, cu valori termice diurne cu 4...9 grade peste cele specifice datei, astfel că maximele s-au încadrat între 21 de grade la Voineasa și 30 de grade la Iași, Brăila, București-Filaret și Holod. Cerul a fost mai mult senin, cu înnorări trecătoare în extremitatea sud-sud-vestică a țării. Vântul a suflat slab și moderat, temporar cu intensificări ziua în regiunile sudice, sud-estice și pe spații mici în rest, cu rafale în general de 45...55 km/h - în Dobrogea, Muntenia și izolat pe crestele montane. La ora 6, temperatura aerului avea valori cuprinse între 2 grade la Miercurea Ciuc și 23 de grade la Mangalia. Pe spații mici, în primele ore ale intervalului, în depresiuni a fost ceață.

**LA BUCUREŞTI**

Vremea a fost frumoasă și în continuare mult mai caldă decât în mod obișnuit pentru ultima decadă a lunii septembrie. Astfel, temperatura maximă a fost de 28 de grade la Afumați, 29 de grade la stația meteo Băneasa și 30 de grade la Filaret (cu 6...7 grade peste mediile multianuale). Cerul a fost mai mult senin, iar vântul a prezentat intensificări temporare ziua, cu rafale în general de 40...45 km/h, apoi a suflat slab până la moderat. La ora 6 se înregistrau 16 grade la Afumați și Băneasa și 18 grade la Filaret.

**3. Prognoza meteorologică în intervalul 28.09.2023, ora 09:00 –29.09.2023, ora 09:00**

**ÎN ŢARĂ**

Vremea va fi predominant frumoasă și caldă; temperaturile maxime, în medie cu 4...7 grade mai ridicate decât cele normale la sfârșitul lunii septembrie, se vor încadra între 23 și 29 de grade, iar minimele vor fi cuprinse între 2...4 grade în depresiunile Carpaților Orientali și 18...20 de grade pe litoral. Cerul va fi mai mult senin, cu unele înnorări mai ales ziua în sudul și sud-estul teritoriului, dar cu probabilitate foarte redusă de ploaie. Vântul va fi moderat, izolat cu ușoare intensificări (rafale de până la 40...50 km/h) în cursul zilei în partea de sud-sud-est a țării și pe crestele montane și va sufla în general slab în celelalte zone. În primele ore și spre sfârșitul intervalului, izolat, vor fi condiții de ceață.

**LA BUCUREŞTI**

Va fi în continuare vreme mai caldă decât normal, cu o maximă a temperaturii aerului de 28...29 de grade și minima de 11...14 grade. Cerul va fi variabil, iar ziua vântul va sufla în general moderat (trecător cu rafale de 35...40 km/h).

1. ***CALITATEA APELOR***

**1. Pe fluviul Dunărea**

***Administrația Națională Apele Române*** informează că în data de 27.09.2023, la ora 11:00, a fost semnalată prezența unor irizații maroniu închis (posibil de natură petrolieră) pe suprafața fluviului Dunărea, în aval de localitatea Berzasca, județul Caraș-Severin.

**Poluarea semnalată pe fluviul Dunărea nu se confirmă.**

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 26.09.2023 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: B-3 (mun. București)** și **IS-1 Mobil (mun. Iași)**. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

***Inspectoratul General pentru Situații de Urgență*** informează despre izbucnirea, în data de 27.09.2023, unui incendiu de vegetație uscată în zona localității Vidra, județul Ilfov. Incendiul s-a manifestat pe o suprafață de 2 ha, cu posibilitate de propagare la case și degajări mari de fum. I.S.U. București -Ilfov a intervenit cu: 13 ASAS, 1 EPA.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare, conform OM 1978/2010, în intervalul 26.09.2023-27.09.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut-Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei II de aplicare a restricțiilor;

- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor;

- S.C. APAVITAL S.A. Iași prin reducerea debitelor la sursa r. Bahlui – ac. Parcovaci corespunzător treptei II de aplicare a restricțiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti;

- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.

***Administraţia Bazinală de Apă Buzău-Ialomiţa***

Ca urmare a scăderii debitului fluviului Dunărea din ultima perioadă, precum și a prognozei hidrologice a debitelor medii zilnice, începând cu data de 22.09.2023 s-a trecut la aplicarea fazei de atenționare/avertizare pentru sectorul 6.1 Chiciu-Vadu Oii și sectorul 6. Chiciu-Vadu Oii (amonte Chiciu). Începând cu data de 25.07.2023 s-a trecut la aplicarea fazei de atenționare/avertizare și pentru sectoarele: 4 Brăila – Galați - PH Brăila, 5.1 Vadu Oii – Brăila - PH Vadu Oii și 5.2 Braț Măcin – PH Smârdan.

1. ***ALTE EVENIMENTE***

***Agenţia pentru Protecţia Mediului*** ***Mureș*** informează că în data de 28.09.2023, în jurul orei 17:45, se va demola prin implozie un turn de răcire din incinta combinatului chimic Azomureș SA Tg. Mureș. Măsurile ce se impun în această situație au fost analizate în cadrul Secretariatului de risc și în Comitetul Local pentru Situații de Urgență. Aceste măsuri pentru protecția instalațiilor de pe amplasamentul Azomureș și a obiectivelor din vecinătate, precum și a mediului și a populației au fost transmise către Azomureș.

**DIRECȚIA COMUNICARE**